Leikstjórinn Robert Rodriguez réð fyrir 11 árum síðan hina 12 ára gömlu Alexa Vega til að leika eitt aðalhlutverkanna , hlutverk Carmen Cortez , í fjölskyldumyndinni Spy Kids . Í kjölfarið lék Vega í þremur myndum Rodriguez í viðbót og núna leiða þau saman hesta sína í fimmta sinn í myndinni Machete Kills , sem er framhald af myndinni Machete . Eins og sést hér að neðan , þá er Vega ekki lengur litla njósnastúlkan sem hún var í Spy Kids , heldur orðin harðsoðinn byssumaður , tilbúinn að senda kúlu á milli augnanna á manni . Frumsýningardagur er ekki ákveðinn ennþá fyrir Machete Kills .